Pavermenys
Pavermenys – kaimas Kėdainių rajono savivaldybėje, 1 km į pietryčius nuo kelio  A8  Panevėžys–Aristava–Sitkūnai . Truskavos seniūnijos ir seniūnaitijos centras. Veikia Truskavos pagrindinė mokykla, Truskavos paštas (LT-58069), biblioteka. Gyvenvietėje yra architektūrinis paminklas – buvusio Pavermenio dvaro rūmų pastatų ansamblis ir parkas. Veikia Vermenos ŽŪB. Apylinkėse plyti Pavermenio miškas, pietuose yra Pavermenio pelkė.